Diari Oficial de la Generalitat Valenciana


Sumari del DOGV 7263, del 29-04-2014 (2014/3649)

ORDE 25/2014, de 22 d'abril, de la Conselleria d'Educació, Cultura i Esport, per mitjà de la qual es publica la línia pressupostària per al desenrotllament de la segona fase dels programes de qualificació professional inicial, convocats per l'Orde 56/2013, de 6 de juny de 2013, de la Conselleria d'Educació, Formació i Ocupació (DOCV 7042, 10.06.2013).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7263

Data del DOGV
:   29-04-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/3649


Data del document
:   22-04-2014

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 25/2014, de 22 d'abril, de la Conselleria d'Educació, Cultura i Esport, per mitjà de la qual es publica la línia pressupostària per al desenrotllament de la segona fase dels programes de qualificació professional inicial, convocats per l'Orde 56/2013, de 6 de juny de 2013, de la Conselleria d'Educació, Formació i Ocupació (DOCV 7042, 10.06.2013). [2014/3649]  
Amb data 10 de juny de 2013, va ser publicada en el DOCV l'Orde 56/2013, de 6 de juny, de la Conselleria d'Educació, per la qual es convocaven les ajudes per al desenrotllament dels programes de qualificació professional inicial en l'àmbit territorial de la Comunitat Valenciana en el curs 2013-2014.  
Després de la publicació de la Llei 6/2013, de 26 de desembre, de Pressupostos de la Generalitat per a l'exercici de 2014, i segons el que establix l'article 47 de la Llei d'Hisenda Pública de la Generalitat Valenciana, es publica la línia pressupostària per al desenrotllament de la segona fase dels esmentats programes, tenint en compte que tant la primera com la segona fase estan finançades per la Conselleria d'Educació i el Fons Social Europeu, i els percentatges de cofinançament en les dos fases del seu desenrotllament són d'un 20 % per part de la Generalitat Valenciana i un 80 % per part del Fons Social Europeu, si bé en la segona fase els dits percentatges van referits a l'aportació condicionada de la Generalitat, atés que hi ha una aportació de la Generalitat no condicionada.  
Per tot això, fent ús de les competències atribuïdes per l'article 14 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i vista la proposta del director general de Formació Professional i Ensenyances de Règim Especial de 31 de març de 2014, i de conformitat amb esta,  
  
  
ORDENE  
  
Únic  
La segona fase dels programes de qualificació professional inicial que es realitzarà durant el primer semestre de 2014, entre les dates compreses entre l'1 de gener i el 30 de juny de l'esmentat any, serà finançada amb una quantia màxima de 2.482.675 euros a càrrec de la línia de subvenció T1310000 de l'aplicació pressupostària 70.47.21.367.00 de la Llei 6/2013, de Pressupostos de la Generalitat per a l'exercici 2013, amb el cofinançament del 80 % del Fons Social Europeu, tenint en compte l'aportació condicionada de la Generalitat Valenciana.  
  
L'aplicació i posterior desenrotllament d'esta norma no podrà tindre incidència en l'increment de la dotació de tots i cada un dels capítols de gasto assignada a la conselleria competent en matèria d'educació, i en tot cas haurà de ser atés amb els mitjans personals i materials de l'esmentada conselleria.  
La concessió de les ajudes es farà mitjançant una resolució del director general de Formació Professional i Ensenyances de Règim Especial, per delegació de la consellera d'Educació, Cultura i Esport, d'acord amb l'article 10 de l'Orde de 7 de juliol de 2008, per la qual s'aproven les bases reguladores i el procediment general per a la concessió d'ajudes per al desenrotllament del PQPI, modificada per l'Orde 1/2010, d'11 de gener, de la Conselleria d'Educació.  
La present orde tindrà efectes l'endemà de ser publicada en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es pot recórrer potestativament en reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició pot interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 22 d'abril de 2014  
  
La consellera d'Educació, Cultura i Esport,  
MARÍA JOSÉ CATALÁ VERDET